**20. A feladat a Rákóczi-szabadságharc történetéhez kapcsolódik.** (hosszú)

**Mutassa be a források és ismeretei segítségével a Rákóczi-szabadságharc és a spanyol**

**örökösödési háború összefüggéseit! Elemezésében csak a diplomácia- és hadtörténeti**

**vonatkozásokra összpontosítson!**

„Minthogy a legdicsőbb emlékezetű II. Károly, Spanyolország királya nemrégiben

gyermekek hátrahagyása nélkül halt meg, s ő császári felsége [I. Lipót] kijelentette,

hogy az elhunyt király utáni trónöröklés, az ő országai és tartományai törvényesen

saját dicső uralkodóházát illetik meg, a legkeresztényibb király [XIV. Lajos] pedig

ugyanazon trónöröklést unokája: az angers-i herceg [V. Fülöp] számára igyekezvén

megszerezni, azzal az érvvel hozakodott elő, hogy a hercegnek ehhez való joga az

elhalálozott királynak valamiféle végrendeletéből származik, és az imént említett

herceg számára meg is kaparintotta az egész örökség, vagyis a spanyol monarchia

birtoklását.” *(A dunai Habsburg Birodalom, Anglia és Hollandia szövetsége, 1701)*

„Hogy csak kisszámú császári csapat tartózkodik az országban a helyőrségek

kivételével, hogy a Montecuccoli-ezred már meg is kapta a parancsot az indulásra és

útban van Itália felé, s ezért ha akármilyen kis segítséget nyújtanának nekik, könnyű

lenne fegyverfogásra bírni a lakosságot, hogy a nemesség kétségkívül csatlakozna a

vármegyék állította csapatokhoz, amelyek ez idő szerint szétszóródtak az egész

országban, mert erőszakkal besorozták őket. […] helyesnek tartottam, hogy

Bercsényi gróf utazzék Varsóba, s onnan, ha szükséges Danzigba, ahol értekezzék

Bonac márkival [a francia király követe a svéd királynál], tudósítsa őt mindarról,

amit már tettünk […].” *(II. Rákóczi Ferenc emlékirataiból, 1717)*

„Az ütközetet ugyan a Duna-parti város után nevezték el, azt a valóságban kicsit

északabbra, Lützingen és Blindheim falvak között vívták meg. A francia-bajor erők

enyhe túlerővel érkeztek meg a csata színhelyére – 56 000 emberrel és 90 ágyúval

rendelkeztek, míg az angol–osztrák csapatok létszáma 50 000 volt és csupán 60 ágyú

– kedvezőtlen felállásuk miatt azonban később mégis ők kerültek hátrányba. Tallard

gróf és a választófejedelem ugyanis seregeiket háttal a Dunának sorakoztatták fel,

amivel kockáztatták a későbbi visszavonulás esélyét; a csata elején úgy tűnt, ilyen

vésztervre nem is lesz szükség, de a brit erők tűzfegyelme miatt előbb a Tallard-féle

baloldal, majd – Savoyai Jenő támadását követően – Miksa Emánuel jobbszárnya is

hátrálni kezdett. Miután az angol–osztrák erők meg tudták vetni lábukat a két

sereget elválasztó Nebel-patak túloldalán, a franciák sorai bomlásnak indultak, és

keleti irányban megkezdték a visszavonulást.”

*(Tarján M. Tamás történész az 1704-es höchstädti csatáról)*









